पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। बैचलर्स ऑफ कंप्यूटर साइंस (बीसीए) के रिजल्ट को लेकर सोमवार को दिन भर पंजाब यूनिवर्सिटी (पीयू) में विवाद चलता रहा। डीएवी कॉलेज के स्टूडेंट्स ने प्रशासनिक ब्लॉक के सामने प्रदर्शन किया। वह सभी पेपर री चैक कराने की मांग कर रहे हैं। उनके प्रदर्शन से पहले ही बीसीए के रिजल्ट पर चिंतन मीटिंग हो चुकी है। इस मीटिंग में कॉलेजिस को खराब रिजल्ट का जिम्मेदार ठहराया गया है। इस बार बीसीए का रिजल्ट 29 परसेंट आया है।
बीसीए के पेपर के दौरान कंप्यूटर बेस्ड न्यूमेरिकल एंड स्टेटिस्टिकल मैथड में स्टूडेंट्स को कैलकुलेटर का उपयोग नहीं करने दिया गया था। डीएवी कॉलेज सेक्टर 10 और गवर्नमेंट कॉलेज सेक्टर 42 में यह समस्या आई थी। डीएवी कॉलेज सेक्टर 10 के स्टूडेंट्स पुसू कार्यकर्ताओं के साथ दिन भर कैंपस में ही जुटे रहे। उन्होंने कंट्रोलर मुर्दाबाद के नारे लगाए। वह अपने साथ विभिन्न कॉलेजिस का रिजल्ट लेकर आए थे। उन्होंने मांग रखी है कि बीसीए के पेपर दोबारा चैक कराए जाएं, री चैकिंग के लिए कोई रकम ना ली जाए, 15 दिन के अंदर रिजल्ट घोषित किया जाए और इस संबंध में जिम्मेदार टीचर पर कार्रवाई की जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn